অনিশ্চয়তা কাটেনি ১৪ হাজার সিএইচসিপির : দেশের প্রান্তিক জনগোষ্ঠীর প্রাথমিক স্বাস্থ্যসেবা নিশ্চিতে সরকার সারা দেশে কমিউনিটি ক্লিনিক প্রকল্প চালু করে। এ প্রকল্পের মেয়াদ শেষ হয়েছে ২০১৬ সালের ডিসেম্বরে। কিন্তু দেশের গ্রামীণ জনগোষ্ঠীর স্বাস্থ্যসেবার সঙ্গে সরাসরি জড়িত এ প্রকল্পের ভবিষ্যৎ এখন অনিশ্চিত। প্রকল্পের মেয়াদ শেষ হলেও রাজস্ব খাতে আসেনি কমিউনিটি হেলথ কেয়ার প্রোভাইডারদের (সিএইচসিপি) চাকরি। জাতীয়করণ না হওয়াসহ অনিশ্চয়তা ও প্রতিবন্ধকতার কারণে ইতিমধ্যে প্রায় শতাধিক কর্মী চাকরি ছেড়ে দিয়েছেন, অনেকে ছাড়ার পথে।